กรมอุตุนิยมวิทยา ยืนยันพายุโคะงุมะสลายเป็นหย่อมความกดอากาศต่ำแล้ว แต่หลายพื้นที่ยังคงมีฝนตกต่อเนื่องตามฤดูกาล
นายเมธี มหายศนันท์ ผู้อำนวยการกองพยากรณ์อากาศ กรมอุตุนิยมวิทยา เปิดเผยถึงสภาพอากาศของประเทศไทยช่วงนี้ (16-20 มิ.ย.64 )ว่า ขณะนี้พายุโคะงุมะสลายเป็นหย่อมความกดอากาศต่ำแล้ว แต่ลักษณะอากาศในหลายพื้นที่ยังคงมีฝนตกต่อเนื่องเนื่องจากได้รับอิทธิพลจากลมมรสุมตะวันตกเฉียงใต้ ทำให้วันที่ 16-17 มิ.ย.นี้ หลายพื้นที่ยังคงมีฝนตกและอาจมีฝนตกหนักบางแห่ง จากนั้นวันที่ 18 -20 มิ.ย. เป็นต้นไปทุกพื้นที่ปริมาณฝนจะลดลง โดยภาคเหนือและภาคตะวันออกเฉียงเหนือ ปริมาณฝนร้อยละ 30-40 ของพื้นที่และมีฝนตกหนักบางแห่ง ขณะที่ภาคกลาง ปริมาณฝนร้อยละ 20-30 ของพื้นที่  ส่วนภาคตะวันออก ปริมาณฝนร้อยละ 30-40 ของพื้นที่ และภาคใต้ ปริมาณฝนร้อยละ 30-40 ของพื้นที่เช่นกันและมีฝนตกหนักบางแห่ง ทั้งนี้ประชาชนควรติดตามสภาพอากาศอย่างต่อเนื่องประชาชนสามารถติดตามสภาพอากาศได้ เพื่อนำข้อมูลไปประกอบการตัดสินใจในชีวิตประจำวันที่เว็บไซต์www.tmd.go.th หรือโทรสายด่วน 1182